Senior bankbeampte sit agt jaar vir bedrog – praag.co.za — 20 jaar jonk!
Davids het ‘n goeie salaries verdien as privaat bankier by Standard Bank en moes die bank se spesiale kliënte op hoogte hou van gespesialiseerde produkte.
Landdros Sabrina Sonnenberg het gesê Davids het haar tot dobbelary gewend om te vlug van die druk van familielede wat haar om raad genader het weens haar pos by die bank. Haar dobbelgewoontes het tot verslawing gelei.
Sonnenberg het gesê as ‘n Moslem het Davids geweet dat die Islam-geloof dobbelary verbied. Om dié rede het sy nie Moslem-drag gedra tydens haar gereelde besoeke aan die GrandWest Casino in Kaapstad nie.
Die landdros het gesê Davids het ‘n kliënt geteiken wat dikwels oorsee was en nie gereeld sy bankrekening nagegaan het nie. Terwyl die kliënt oorsee was, het sy geld uit sy rekening na haar man se bankrekening oorgeplaas en toe na haar eie.
Sonnenberg het saamgestem met die staatsaanklaer, Zama Matayi, dat die bedrogspul goed beplan en tussen Junie 2008 en Mei 2009 goed uitgevoer is.
Sy het gesê die kliënt het ongerymdhede by die bank aangemeld. Davids is weens die senioriteit van haar pos toegelaat om alleen te werk en dit het dit maklik gemaak om die verduistering weg te steek.
Die bank moes die kliënt terugbetaal en sy reputasie het ook skade gely. – Sapa
Skrywer Karin RoodtGepubliseer op 7 Oktober 2013 Kategorieë Nuus, Suider-AfrikaSleutelwoord bedrog, Bellville-handelshof, geldwassery, Standard Bank, tronkstraf
Vorige Vorige artikel: Vroue kan nog nie ANC lei nie
Volgende Volgende artikel: Bloedtoets-uitslae neem staat 26 weke